ddrg/super_eurlex huggingface dataset:
Neuvoston yhteinen toiminta 25 päivältä kesäkuuta 2002, Euroopan unionin erityisedustajan nimittämisestä Afganistaniin hyväksytyn yhteisen toiminnan 2001/875/YUTP muuttamisesta ja sen voimassaolon jatkamisesta



Virallinen lehti nro L 167 , 26/06/2002 s. 0012 - 0012



Neuvoston yhteinen toiminta 25 päivältä kesäkuuta 2002, Euroopan unionin erityisedustajan nimittämisestä Afganistaniin hyväksytyn yhteisen toiminnan 2001/875/YUTP muuttamisesta ja sen voimassaolon jatkamisesta (2002/496/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 14 artiklan ja 18 artiklan 5 kohdan, sekä katsoo seuraavaa: (1) Neuvosto hyväksyi 10 päivänä joulukuuta 2001 yhteisen toiminnan 2001/875/YUTP(1) Euroopan unionin erityisedustajan nimittämisestä Afganistaniin. Mainitun yhteisen toiminnan voimassaoloa jatkettiin viimeksi yhteisellä toiminnalla 2002/403/YUTP(2) 30 päivään kesäkuuta 2002. (2) Neuvosto päätti 17 päivänä kesäkuuta 2002 nimittää Francesc VENDRELLin seuraavaksi EU:n erityisedustajaksi Afganistaniin kuudeksi kuukaudeksi. (3) Neuvoston 30 päivänä maaliskuuta 2000 hyväksymien Euroopan unionin erityisedustajien nimittämismenettelyä ja hallinnollisia järjestelyjä koskevien suuntaviivojen mukaisesti jäsenvaltioiden ja komission edustustot voivat pyynnöstä tarjota omista voimavaroistaan asianmukaista ja kohtuullista apua erityisedustajan toimistolle, ON HYVÄKSYNYT TÄMÄN YHTEISEN TOIMINNAN: 1 artikla Yhteisen toiminnan 2001/875/YUTP 1 artikla muutetaan seuraavasti: " 1 artikla Euroopan unionin erityisedustajaksi Afganistaniin nimitetään Francesc VENDRELL.". 2 artikla Jatketaan yhteisen toiminnan 2001/875/YUTP voimassaoloa 31 päivään joulukuuta 2002. 3 artikla Tämä yhteinen toiminta tulee voimaan 1 päivänä heinäkuuta 2002. 4 artikla Tämä yhteinen toiminta julkaistaan virallisessa lehdessä. Tehty Luxemburgissa 25 päivänä kesäkuuta 2002. Neuvoston puolesta Puheenjohtaja J. Matas I Palou (1) EYVL L 326, 11.12.2001, s. 1. (2) EYVL L 139, 29.5.2002, s. 6.
Neuvoston yhteinen kanta 22 päivältä huhtikuuta 2002, Burmasta/Myanmarista määritellyn yhteisen kannan 96/635/YUTP voimassaolon jatkamisesta ja sen muuttamisesta



Virallinen lehti nro L 107 , 24/04/2002 s. 0001 - 0001



Neuvoston yhteinen kanta 22 päivältä huhtikuuta 2002, Burmasta/Myanmarista määritellyn yhteisen kannan 96/635/YUTP voimassaolon jatkamisesta ja sen muuttamisesta (2002/310/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 15 artiklan, sekä katsoo seuraavaa: (1) Burmasta/Myanmarista määritellyn 28 päivänä lokakuuta 1996 annetun yhteisen kannan 96/635/YUTP(1) voimassaolo päättyy 29 päivänä huhtikuuta 2002. (2) Burman/Myanmarin ihmisoikeustilanne ei ole edistynyt riittävästi. (3) Tämän vuoksi yhteisen kannan 96/635/YUTP voimassaoloa olisi jatkettava kuudella kuukaudella. ON HYVÄKSYNYT TÄMÄN YHTEISEN KANNAN: 1 artikla Yhteisen kannan 96/635/YUTP voimassaoloa jatketaan 29 päivään lokakuuta 2002. 2 artikla Tätä yhteistä kantaa noudatetaan päivästä, jona se hyväksytään. 3 artikla Tämä yhteinen kanta julkaistaan virallisessa lehdessä. Tehty Luxemburgissa 22 päivänä huhtikuuta 2002. Neuvoston puolesta Puheenjohtaja M. Arias Cañete (1) EYVL L 287, 8.11.1996, s. 1, yhteinen kanta sellaisena kuin se on viimeksi jatkettuna ja muutettuna yhteisellä kannalla 2001/757/YUTP (EYVL L 286, 30.10.2001, s. 1).
Neuvoston yhteinen kanta 2003/140/YUTP, annettu 27 päivänä helmikuuta 2003, poikkeuksista yhteisellä kannalla 2002/402/YUTP määrättyihin rajoittaviin toimenpiteisiin



Virallinen lehti nro L 053 , 28/02/2003 s. 0062 - 0062



Neuvoston yhteinen kanta 2003/140/YUTP, annettu 27 päivänä helmikuuta 2003, poikkeuksista yhteisellä kannalla 2002/402/YUTP määrättyihin rajoittaviin toimenpiteisiin EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 15 artiklan, sekä katsoo seuraavaa: (1) Yhdistyneiden Kansakuntien turvallisuusneuvosto hyväksyi 16 päivänä tammikuuta 2002 päätöslauselman 1390 (2002), jäljempänä "päätöslauselma 1390 (2002)", Osama bin Ladeniin, Al-Qaida-järjestön ja Talebanin jäseniin sekä muihin heitä lähellä oleviin henkilöihin, ryhmiin, yrityksiin ja yhteisöihin kohdistettavien toimenpiteiden toteuttamisesta sekä niiden pakotteiden soveltamisalan mukauttamisesta, jotka määrättiin YK:n turvallisuusneuvoston päätöslauselmilla 1267 (1999) ja 1333 (2000), jäljempänä "päätöslauselma 1267 (1999)" ja "päätöslauselma 1333 (2000)". (2) Neuvosto hyväksyi 27 päivänä toukokuuta 2002 yhteisen kannan 2002/402/YUTP(1) päätöslauselman 1390 (2002) täytäntöönpanemiseksi. (3) Yhdistyneiden Kansakuntien turvallisuusneuvosto hyväksyi 20 päivänä joulukuuta 2002 päätöslauselman 1452 (2002), jossa sallitaan erityisten poikkeusten tekeminen päätöslauselmilla 1267 (1999) ja 1390 (2002) määrättyihin rajoittaviin toimenpiteisiin. (4) Erityisten poikkeusten täytäntöönpano edellyttää yhteisön toimintaa, ON HYVÄKSYNYT TÄMÄN YHTEISEN KANNAN: 1 artikla Pannessaan täytäntöön yhteisen kannan 2002/402/YUTP 3 artiklassa määrätyt toimenpiteet Euroopan yhteisö ottaa huomioon Yhdistyneiden Kansakuntien turvallisuusneuvoston päätöslauselman 1452 (2002) mukaiset poikkeukset. 2 artikla Tämä yhteinen kanta tulee voimaan päivänä, jona se hyväksytään. 3 artikla Tämä yhteinen kanta julkaistaan Euroopan unionin virallisessa lehdessä. Tehty Brysselissä 27 päivänä helmikuuta 2003. Neuvoston puolesta Puheenjohtaja M. Chrisochoïdis (1) EYVL L 139, 29.5.2002, s. 4.
Neuvoston yhteinen toiminta 2004/86/YUTP, 26 päivältä tammikuuta 2004, Euroopan unionin erityisedustajan nimeämisestä entiseen Jugoslavian tasavaltaan Makedoniaan ja yhteisen toiminnan 2003/870/YUTP muuttamisesta



Virallinen lehti nro L 021 , 28/01/2004 s. 0030 - 0030



Neuvoston yhteinen toiminta 2004/86/YUTP, 26 päivältä tammikuuta 2004, Euroopan unionin erityisedustajan nimeämisestä entiseen Jugoslavian tasavaltaan Makedoniaan ja yhteisen toiminnan 2003/870/YUTP muuttamisesta EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 14 artiklan, 18 artiklan 5 kohdan ja 23 artiklan 2 kohdan, sekä katsoo seuraavaa: (1) Neuvosto hyväksyi 8 päivänä joulukuuta 2003 yhteisen toiminnan 2003/870/YUTP entiseen Jugoslavian tasavaltaan Makedoniaan nimitetyn Euroopan unionin erityisedustajan toimeksiannon muuttamisesta ja jatkamisesta(1) 30 päivään kesäkuuta 2004 saakka. (2) Neuvosto päätti 17 päivänä marraskuuta 2003 nimetä Søren JESSEN-PETERSENin uudeksi Euroopan Unionin erityisedustajaksi entiseen Jugoslavian tasavaltaan Makedoniaan Alexis BROUHNSin tilalle. (3) Yhteistä toimintaa 2003/870/YUTP olisi muutettava vastaavasti, ON HYVÄKSYNYT TÄMÄN YHTEISEN TOIMINNAN: 1 artikla Korvataan hyväksytyn yhteisen toiminnan 2003/870/YUTP 1 artikla seuraavasti: " 1 artikla Nimetetään Søren JESSEN-PETERSEN Euroopan unionin erityisedustajaksi entiseen Jugoslavian tasavaltaan Makedoniaan." 2 artikla Tämä yhteinen toiminta tulee voimaan 1 päivänä helmikuuta 2004. 3 artikla Tämä yhteinen toiminta julkaistaan Euroopan unionin virallisessa lehdessä. Tehty Brysselissä 26 päivänä tammikuuta 2004. Neuvoston puolesta Puheenjohtaja B. Cowen (1) EUVL L 326, 13.12.2003, s. 39.
2)

Korvataan 2–4 artikla seuraavasti: ”2 artikla Suunnitteluvaihe Neuvoston pääsihteeristö kehittää kaikki tekniset välineet, jotka ovat tarpeen EUPOL ’Kinshasan’ toteuttamiseksi. Operaation johtaja laatii operaatiosuunnitelman (OPLAN), jossa otetaan huomioon kattava riskinarviointi. Neuvosto hyväksyy operaation toiminta-ajatuksen (CONOPS) ja OPLANin. Operaation toiminta-ajatuksen ja operaatiosuunnitelman asiaankuuluvat liitteet, joita sovelletaan EUPOL ’Kinshasan’ tilapäiseen vahvistamiseen, ovat voimassa tilapäistä vahvistusta koskevan kauden loppuun saakka. 3 artikla Tehtävänmäärittely Euroopan unioni toteuttaa poliisioperaation Kinshasassa (Kongon demokraattinen tasavalta) integroidun poliisiyksikön perustamisen ja sen toiminnan alkuvaiheiden tarkkailua, ohjausta ja neuvontaa varten sen varmistamiseksi, että poliisiyksikön toiminta on poliisiakatemiassa annetun koulutuksen ja alan parhaiden kansainvälisten käytäntöjen mukaista. Näissä toimissa on keskityttävä poliisiyksikön johtamisjärjestelyihin sen hallinnointivalmiuksien parantamiseksi ja operatiivisten yksiköiden tarkkailemiseksi, ohjaamiseksi ja neuvomiseksi sen tehtävien suorittamisessa. EUPOL ’Kinshasa’ jatkaa integroidun poliisiyksikön perustamisen ja kehittämisen tarkkailua, ohjausta ja neuvontaa, johon kuuluu poliisiyksikön johtamisjärjestelyjä koskevaa yksityiskohtaisempaa neuvontaa tehtävien suorittamisessa ja lisäneuvontaa Kongon demokraattisessa tasavallassa varsinaisesti suoritettavaa poliisitoimintaa täydentävissä aiheissa, sekä tehostaa turvallisuusalan uudistamista koskevaa yhteistyötä EUSEC RD CONGOn kanssa. EUPOL ’Kinshasan’ vahvistamiseksi tilapäisesti vaaliprosessin ajaksi EUPOL ’Kinshasa’ perustaa erottamattomaksi osakseen ja vaalien yleisten turvallisuusjärjestelyjen puitteissa poliisin koordinointia tukevan elimen sen varmistamiseksi, että Kongon väkijoukkojen hallintayksiköt Kinshasassa voivat reagoida tehokkaasti ja koordinoidusti mahdollisiin levottomuuksiin vaaliprosessin aikana. Toimialue rajoitetaan Kinshasaan. Poliisin koordinointia tukevalla elimellä, joka on osa EUPOL ’Kinshasaa’, ei ole täytäntöönpanovaltuuksia. EUPOL ’Kinshasan’ vahvistamiseksi tilapäisesti vaaliprosessin ajaksi EUPOL ’Kinshasalla’ on valtuudet käyttää tähän tehtävään osoitettuja kahdenvälisiä rahoitusosuuksia hankkiakseen lisävarusteita Kongon väkijoukkojen hallintayksiköille Kinshasassa. Operaation johtaja ja kahdenväliset rahoittajat sopivat suoraan keskenään erityisistä rahoitusjärjestelyistä. 4 artikla Operaation rakenne Operaatioon kuuluvat sen esikunta (HQ) sekä poliisitarkkailijat. Esikuntaan kuuluvat operaation johtajan toimisto ja hallinnollisen tuen osasto. Kaikki tarkkailijat, ohjaajat ja neuvojat samoin kuin kouluttajat sijoitetaan poliisiyksikön tukikohdan yhteyteen. EUPOL ’Kinshasan’ vahvistamiseksi tilapäisesti vaaliprosessin ajaksi EUPOL ’Kinshasaan’ kuuluu tähän tehtävään osoitettu koordinointielin, joka on vastuussa operaatiolle osoitetuista erityistehtävistä tänä aikana.”
f)

luoda asianmukaisia yhteyksiä ja kehittää yhteistyötä alueen keskeisten toimijoiden ja kaikkien merkityksellisten alueellisten ja kansainvälisten järjestöjen kanssa, joita ovat muun ohessa Shanghain yhteistyöjärjestö (Shanghai Cooperation Organisation, SCO), Euraasian talousyhteisö (Eurasian Economic Community, EURASEC), vuorovaikutusta ja luottamusta herättäviä toimia Aasiassa edistävä konferenssi (Conference on Interaction and Confidence-Building Measures in Asia, CICA), kollektiivista turvallisuussopimusta käsittelevä järjestö (Collective Security Treaty Organisation, CSTO), Keski-Aasian alueellinen talousyhteistyöohjelma (Central Asia Regional Economic Cooperation Program, CAREC) ja Keski-Aasian tiedotus- ja koordinaatiokeskus (Central Asian Regional Information and Coordination Centre, CARICC);
4)

Korvataan 8 artikla seuraavasti: ”8 artikla Komentoketju 1. Kriisinhallintaoperaationa EUJUST LEX -operaatiolla on yhtenäinen johtamisjärjestely. 2. EUJUST LEX -operaation poliittisesta valvonnasta ja strategisesta johdosta vastaa PTK, joka toimii neuvoston alaisuudessa. 3. Siviilioperaation komentaja on poliittisten ja turvallisuusasioiden komitean poliittisen valvonnan ja strategisen johdon alaisena ja korkeana edustajana toimivan pääsihteerin alaisuudessa EUJUST LEX -operaation strategisen tason johtaja ja antaa siinä ominaisuudessa operaation johtajalle ohjeita, neuvoja ja teknistä tukea. 4. Siviilioperaation komentaja raportoi neuvostolle korkeana edustajana toimivan pääsihteerin kautta. 5. Operaation johtaja vastaa EUJUST LEX -operaation johtamisjärjestelystä operaatioalueella ja on suoraan vastuussa siviilioperaation komentajalle.”
(4)

Valtion- ja hallitusten päämiesten 12 päivänä joulukuuta 2003 hyväksymässä Euroopan turvallisuusstrategiassa mainitaan viisi keskeistä haastetta, joihin EU:n on vastattava kylmän sodan jälkeisessä maailmassa: terrorismi, joukkotuhoaseiden leviäminen, alueelliset konfliktit, toimintakyvyttömät valtiot ja järjestäytynyt rikollisuus. Näistä viidestä haasteesta neljässä ovat keskeisellä sijalla tavanomaisten aseiden hallitsemattoman leviämisen seuraukset. Aseiden hallitsematon leviäminen on itse asiassa osasyy terrorismin ja järjestäytyneen rikollisuuden pahenemiseen, ja sillä on huomattava merkitys konfliktien puhkeamisessa ja leviämisessä sekä valtiorakenteiden sortumisessa. Lisäksi strategiassa korostetaan vientivalvonnan merkitystä aseiden leviämisen hillitsemisessä.
e)

ovat tuomioistuimen, hallintoviranomaisen tai välimiesoikeuden antaman panttioikeuden tai päätöksen kohteena, jolloin varoja ja taloudellisia resursseja voidaan käyttää kyseisen panttioikeuden tai päätöksen täyttämiseksi, edellyttäen, että panttioikeus tai päätös on annettu ennen kuin pakotekomitea on nimennyt asianomaisen henkilön tai yhteisön ja että panttioikeus tai päätös ei hyödytä 2 artiklassa tarkoitettuja henkilöitä tai yhteisöjä, sen jälkeen kun kyseessä oleva jäsenvaltio on ilmoittanut asiasta pakotekomitealle.
6)

Korvataan 5 artikla seuraavasti: ”5 artikla 1. Jäsenvaltioiden on tarkastettava alueellaan, myös lentoasemillaan ja merisatamissaan, kansallisten viranomaistensa määräysten ja lainsäädäntönsä mukaisesti sekä kansainvälistä oikeutta noudattaen kaikki Korean demokraattiseen kansantasavaltaan lähtevät ja sieltä saapuvat rahdit, jos niillä on perusteltua syytä olettaa, että rahti sisältää tuotteita, joiden toimitus, myynti, siirto tai vienti on kiellettyä tämän yhteisen kannan nojalla. 2. Jäsenvaltioiden on tarkastettava aluksia lippuvaltion suostumuksella avomerellä, jos niillä on perusteltua syytä olettaa, että tällaisten alusten rahti sisältää tuotteita, joiden toimitus, myynti, siirto tai vienti on kiellettyä tämän yhteisen kannan nojalla. 3. Jäsenvaltioiden on tehtävä yhteistyötä kansallisen lainsäädäntönsä mukaisesti tämän artiklan 1 ja 2 kohdan mukaisissa tarkastuksissa. 4. Ilma-aluksilta ja aluksilta, jotka kuljettavat rahtia Korean demokraattiseen kansantasavaltaan tai sieltä pois, on vaadittava saapumista tai lähtemistä edeltävä ylimääräinen tietojen antaminen kaikista tavaroista, jotka tuodaan jäsenvaltioon tai viedään sieltä. 5. Jos suoritetaan 1 tai 2 kohdassa tarkoitettu tarkastus, jäsenvaltioiden on takavarikoitava ja hävitettävä tuotteet, joiden toimitus, myynti, siirto tai vienti on kiellettyä tämän yhteisen kannan nojalla päätöslauselman 1874 (2009) 14 kohdan mukaisesti. 6. Kielletään jäsenvaltioiden kansalaisten harjoittama tai jäsenvaltioiden alueelta käsin tapahtuva polttoaine- tai aluksille suunnattujen täydennyspalvelujen tai muiden huoltopalvelujen tarjoaminen Korean demokraattisen kansantasavallan aluksille, jos on perusteltua syytä olettaa, että tällaisten alusten rahti sisältää tuotteita, joiden toimitus, myynti, siirto tai vienti on kiellettyä tämän yhteisen kannan nojalla, paitsi jos tällaisten palvelujen tarjoaminen on tarpeen humanitaarisia tarkoituksia varten, tai kunnes rahti on tarkastettu ja tarvittaessa takavarikoitu ja hävitetty 1, 2 ja 4 kohdan mukaisesti.”
Neuvoston säädös, annettu 26 päivänä heinäkuuta 1995, yhteisöjen taloudellisten etujen suojaamista koskevan yleissopimuksen tekemisestä



Virallinen lehti nro C 316 , 27/11/1995 s. 0048 - 0048



NEUVOSTON SÄÄDÖS, annettu 26 päivänä heinäkuuta 1995, yhteisöjen taloudellisten etujen suojaamista koskevan yleissopimuksen tekemisestä (95/C 316/03) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen K.3 artiklan 2 kohdan c alakohdan, sekä katsoo, että unionin tavoitteiden toteuttamiseksi jäsenvaltiot pitävät Euroopan yhteisöjen taloudellisiin etuihin kohdistuvien petosten torjuntaa yhteistä etua koskevana asiana, joka kuuluu perustamissopimuksen VI osastossa määrätyn yhteistyön alaan, ja tällaisten petosten mahdollisimman tehokkaaksi torjumiseksi on tarpeen saada aikaan ensimmäinen sopimus, jota täydennettäisiin mahdollisimman pikaisesti toisella, Euroopan yhteisöjen taloudellisten etujen rangaistusperusteisen suojan tehokkuuden parantamista koskevalla oikeudellisella säädöksellä, PÄÄTTÄÄ, että tehdään yleissopimus, jonka teksti on liitteenä ja jonka unionin jäsenvaltioiden hallitusten edustajat ovat tänään allekirjoittaneet, SUOSITTAA jäsenvaltioille tämän yleissopimuksen hyväksymistä valtiosääntöjensä asettamien vaatimusten mukaisesti. Tehty Brysselissä 26 päivänä heinäkuuta 1995. Neuvoston puolesta J. A. BELLOCH JULBE Puheenjohtaja
96/748/YOS: Yhteinen toiminta, 16 päivältä joulukuuta 1996, jonka neuvosto on hyväksynyt Euroopan unionista tehdyn sopimuksen K.3 artiklan perusteella Europolin huumeyksikölle annetun toimeksiannon laajentamisesta



Virallinen lehti nro L 342 , 31/12/1996 s. 0004 - 0004



YHTEINEN TOIMINTA, 16 päivältä joulukuuta 1996, jonka neuvosto on hyväksynyt Euroopan unionista tehdyn sopimuksen K.3 artiklan perusteella Europolin huumeyksikölle annetun toimeksiannon laajentamisesta (96/748/YOS) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen K.3 artiklan 2 kohdan b alakohdan, palauttaa mieleen neuvoston Euroopan unionista tehdyn sopimuksen K.3 artiklan perusteella 10 päivänä maaliskuuta 1995 hyväksymän Europolin huumeyksikköä koskevan yhteisen toiminnan (1), jolla Europolin huumeyksikölle annettiin tehtäväksi toteuttaa tiettyjä toimia jäsenvaltioiden avustamiseksi tiettyjen rajat ylittävän rikollisuuden muotojen torjumiseksi, palauttaa mieleen 26 päivänä heinäkuuta 1995 annetun neuvoston säädöksen (2) Europol-yleissopimuksen tekemisestä, jonka Euroopan unionin kaikkien jäsenvaltioiden hallitusten edustajat ovat allekirjoittaneet, palauttaa mieleen, että tullessaan kaikkien jäsenvaltioiden hyväksymisen jälkeen voimaan yleissopimus antaa Europolille valtuudet, jotka ylittävät Europolin huumeyksikön nykyiset valtuudet ja koskevat muita rajat ylittävän rikollisuuden muotoja, kuten ihmiskauppaa, pitää mielessä Euroopan parlamentin 19 päivänä syyskuuta 1996 hyväksymissään päätöslauselmissa esittämän toivomuksen, jolla korostetaan ihmiskaupan torjunnan tärkeyttä ja vaaditaan, että Europolin huumeyksikölle tulisi antaa tehtävä tällä alalla, on tietoinen komission ja Itävallan hallituksen kesäkuussa 1996 koolle kutsuman naiskauppaa käsitelleen Wienin konferenssin päätelmistä, on tietoinen 26-31 päivänä elokuuta 1996 pidetyn lasten kaupallista seksuaalista hyväksikäyttöä käsitelleen Tukholman maailmankonferenssin päätelmistä, on sopinut Europolin huumeyksikön toimeksiannon laajentamisesta niin, että se koskee myös ihmiskauppaa, ON HYVÄKSYNYT TÄMÄN YHTEISEN TOIMINNAN: 1 artikla Sen yhteisen toiminnan, joka on hyväksytty 10 päivänä maaliskuuta 1995, 2 artiklan 2 kohta korvataan seuraavasti: "2. Yksikkö toimii ei-operatiivisena yksikkönä, jonka tehtävänä on niiden tietojen vaihto ja analysointi, jotka koskevat, silloin kuin ne liittyvät kahteen tai useampaan jäsenvaltioon: a) laitonta huumekauppaa b) radioaktiivisten ja ydinaineiden laitonta kauppaa c) laittomaan maahanmuuttoon liittyvää rikollisuutta d) ihmiskauppaa e) ajoneuvojen laitonta kauppaa sekä niissä toimivia rikollisjärjestöjä ja niihin liittyvää rahanpesua. Tämän yhteisen toiminnan yhteydessä ihmiskaupalla tarkoitetaan samaa kuin Europol-yleissopimuksessa." 2 artikla Tämä yhteinen toiminta tulee voimaan päivänä, jona se julkaistaan virallisessa lehdessä. Tehty Luxemburgissa 16 päivänä joulukuuta 1996. Neuvoston puolesta M. D. HIGGINS Puheenjohtaja (1) EYVL N:o L 62, 20.3.1995, s. 1 (2) EYVL N:o C 316, 27.11.1995, s. 1
Neuvoston säädös, annettu 19 päivänä kesäkuuta 1997, Euroopan yhteisöjen taloudellisten etujen suojaamista koskevaan yleissopimukseen liittyvästä toisen pöytäkirjan tekemisestä - Yhteinen lausuma 13 artiklan 2 kohdasta - Komission julistus 7 artiklasta



Virallinen lehti nro C 221 , 19/07/1997 s. 0011 - 0011



NEUVOSTON SÄÄDÖS, annettu 19 päivänä kesäkuuta 1997, Euroopan yhteisöjen taloudellisten etujen suojaamista koskevaan yleissopimukseen liittyvästä toisen pöytäkirjan tekemisestä (97/C 221/02) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen K.3 artiklan 2 kohdan c alakohdan, sekä katsoo, että unionin tavoitteiden toteuttamiseksi jäsenvaltiot pitävät Euroopan yhteisöjen taloudellisia etuja vahingoittavan rikollisuuden torjuntaa yhteistä etua koskevana asiana, joka kuuluu sopimuksen VI osastossa määrätyn yhteistyön alaan, neuvosto on ensimmäisenä sopimustoimenpiteenä tehnyt 26 päivänä heinäkuuta 1995 antamallaan säädöksellä (1) yhteisöjen taloudellisten etujen suojaamista koskevan yleissopimuksen, jolla pyritään erityisesti torjumaan näihin taloudellisiin etuihin kohdistuvia petoksia, neuvosto on 27 päivänä syyskuuta 1996 antamallaan säädöksellä (2) toisessa vaiheessa laatinut yleissopimukseen liittyvän pöytäkirjan, jolla pyritään erityisesti torjumaan sellaista lahjontaa, jossa on osallisina kansallisia tai yhteisöjen virkamiehiä ja joka vahingoittaa tai on omiaan vahingoittamaan Euroopan yhteisöjen taloudellisia etuja, on tarpeen edelleen täydentää tätä yleissopimusta toisella pöytäkirjalla, jossa käsitellään erityisesti oikeushenkilöiden vastuuta, takavarikointia, rahanpesua sekä jäsenvaltioiden ja komission välistä yhteistyötä Euroopan yhteisöjen taloudellisten etujen suojaamiseksi ja näihin asioihin liittyvien henkilötietojen suojaamiseksi, PÄÄTTÄÄ, että toinen pöytäkirja, jonka teksti on tämän liitteenä ja jonka Euroopan unionin jäsenvaltioiden hallitusten edustajat ovat tänään allekirjoittaneet, katsotaan tehdyksi, SUOSITTAA jäsenvaltioille tämän pöytäkirjan hyväksymistä niiden valtiosääntöjen asettamien vaatimusten mukaisesti. Tehty Luxemburgissa 19 päivänä kesäkuuta 1997. Neuvoston puolesta M. DE BOER Puheenjohtaja (1) EYVL N:o C 316, 27.11.1995, s. 48. (2) EYVL N:o C 313, 23.10.1996, s. 1.
Oikaistaan neuvoston säädös, annettu 3 päivänä joulukuuta 1998, Europolin henkilöstösäännöt (EYVL C 26, 30.1.1999)



Virallinen lehti nro C 006 , 09/01/2002 s. 0015 - 0015



Oikaistaan neuvoston säädös, annettu 3 päivänä joulukuuta 1998, Europolin henkilöstösäännöt (Euroopan yhteisöjen virallinen lehti C 26, 30. tammikuuta 1999) (2002/C 6/11) Sivu 23, säädöksen nimi: oikaistaan: Neuvoston säädös, annettu 3 päivänä joulukuuta 1998, Europolin henkilöstösäännöt seuraavasti: Neuvoston säädös, annettu 3 päivänä joulukuuta 1998, Europolin henkilöstösääntöjen vahvistamisesta Sivu 27, 1 artikla: oikaistaan: Näitä henkilöstösääntöjä sovelletaan Europolin palvelukseen sopimuksella otettuun henkilöstöön. Tähän henkilöstöön kuuluvat: - Europolin työntekijät, jotka ovat yksinomaan Europol-yleissopimuksen 2 artiklan 4 kohdassa tarkoitetuista toimivaltaisista viranomaisista palvelukseen otettuja työntekijöitä sekä työntekijöitä, jotka voidaan ottaa palvelukseen joko näistä viranomaisista tai muualta, ja - paikalliset työntekijät. seuraavasti: 1. Näitä henkilöstösääntöjä sovelletaan Europolin palvelukseen sopimuksella otettuun henkilöstöön. Tähän henkilöstöön kuuluvat: - Europolin työntekijät, jotka ovat yksinomaan Europol-yleissopimuksen 2 artiklan 4 kohdassa tarkoitetuista toimivaltaisista viranomaisista palvelukseen otettuja työntekijöitä sekä työntekijöitä, jotka voidaan ottaa palvelukseen joko näistä viranomaisista tai muualta, ja - paikalliset työntekijät, siltä osin kuin heidät on nimenomaisesti mainittu näisää henkilöstösäännöissä. 2. Näitä henkilöstösääntöjä sovelletaan myös Europolin johtajaan ja apulaisjohtajiin, sanotun kuitenkaan rajoittamatta Europol-yleissopimuksen määräysten soveltamista.